ভেঙে পড়ল রোপওয়ে! কালী মন্দিরের সামনেই প্রাণহানি গুজরাতে

ওয়েব ডেস্ক: মর্মান্তিক দুর্ঘটনা গুজরাতে (Gujarat)। পশ্চিম ভারতের এই রাজ্যে অবস্থিত পাভাগড় পাহাড়ের (Pavagadh Hill) বিখ্যাত কালীমন্দিরের কাছেই ঘটল ঘটনা। শনিবার বিকেলে একটি পণ্যবাহী রোপওয়ে ছিঁড়ে (Ropeway Snap) পড়ে প্রাণ হারালেন মন্দিরে পুজো দিতে আসা একাধিক পুণ্যার্থী। পঞ্চমহলের কালেক্টর জানিয়েছেন, এই দুর্ঘটনায় দুই লিফ্টম্যান ও দুই সাধারণ কর্মীসহ মোট ছয় জনের মৃত্যু হয়েছে। অন্যদের পরিচয় এখনও নিশ্চিত করা যায়নি। ঘটনাস্থলে তড়িঘড়ি পৌঁছে দমকল ও পুলিশকর্মীরা উদ্ধারকাজ (Rescue Operation) শুরু করেছেন।

প্রাথমিক তদন্তে জানা গিয়েছে, শনিবার বিকেল সাড়ে তিনটার দিকে রোপওয়ের দড়ি ছিঁড়ে মাটিতে পড়ে যায়। রোপওয়েটি ইমারতী সামগ্রী নিয়ে যাওয়ার সময় ছিঁড়ে পড়ে বলে ধারণা করা হচ্ছে। তবে দুর্ঘটনার প্রকৃত কারণ খতিয়ে দেখছে প্রশাসন। কর্মকর্তারা জানান, খারাপ আবহাওয়ার কারণে এদিন সকাল থেকেই পুণ্যার্থীদের জন্য রোপওয়ের ব্যবহার বন্ধ রাখা হয়েছিল। তবুও কর্মীরা এটি ব্যবহার করছিলেন বলে প্রাথমিক তদন্তে উঠে এসেছে।

আরও পড়ুন: স্কুলের গেটে মারপিট! বুকে গাঁথা ছুরি নিয়ে থানায় হাজির নাবালক

পাভাগড় পাহাড়ের উপরে অবস্থিত কালীমন্দিরটি সমুদ্রপৃষ্ঠ থেকে প্রায় ৮০০ মিটার উচ্চতায়। এখানে পৌঁছতে তীর্থযাত্রীদের প্রায় ২০০০ সিঁড়ি বেয়ে উঠতে হয় অথবা রোপওয়ের মাধ্যমে সোজা চূড়ায় পৌঁছে যাওয়ার সুযোগ থাকে। এই দুর্ঘটনা সেই তীর্থযাত্রার এক কালো অধ্যায় হয়ে রইল।

પાવાગઢમાં ગુડ્સ રોપ વે તૂટતા 6 લોકોના મોત

પાવાગઢ ખાતે ચાલી રહેલા બાંધકામના માલસામાનને લાવવા લઈ જવા માટે રાખવામાં આવેલ ગુડ્ઝ રોપ વે તૂટી પડ્યું

મૃતકોમાં 2 લિફ્ટ ઓપરેટર, 2 શ્રમિકો અને અન્ય 2 વ્યક્તિઓનો સમાવેશ #pavagadh #panchmahal #ropeway #latestnews pic.twitter.com/GtYVFyxbSO

— Vinay Jagad (@VinayJagad1) September 6, 2025

প্রশাসনের পক্ষ থেকে জানানো হয়েছে, উদ্ধারকাজ দ্রুত শেষ করার পাশাপাশি ঘটনার কারণ অনুসন্ধানে বিশেষ দল গঠন করা হয়েছে। পাশাপাশি রোপওয়ের নিরাপত্তা ব্যবস্থা আরও শক্তিশালী করা হবে বলে জানানো হয়েছে। দুর্ঘটনায় শোকপ্রকাশ করেছেন রাজ্যের প্রশাসনিক কর্তারা এবং নিহতদের পরিবারের প্রতি সমবেদনা জানিয়েছেন।

দেখুন আরও খবর:

The post ভেঙে পড়ল রোপওয়ে! কালী মন্দিরের সামনেই প্রাণহানি গুজরাতে first appeared on KolkataTV.