গুজরাটে হেনস্তার শিকার অমিতাভ! হুড়োহুড়ি-ধাক্কাধাক্কি, আহত একাধিক

ওয়েব ডেস্ক: বিজয়ের পর এবার হেনস্থার শিকার বিগ বি। গুজরাতে (Mobbed in Gujarat) অমিতাভ বচ্চনকে (Amitabh Bachchan) দেখতে নিরাপত্তা বলয় টপকে উন্মত্ত অনুরাগীরা যা করলেন, তাতে রীতিমতো হতভম্ব হয়ে গিয়েছেন খোদ শাহেনশাও! শুক্রবার ‘ইন্ডিয়ান স্ট্রিট প্রিমিয়ার লিগ’-এর তৃতীয় মরশুমের উদ্বোধনী অনুষ্ঠানে যোগ দিতে গুজরাটের সুরাটে গিয়েছিলেন অমিতাভ বচ্চন। লাল ভাই কন্ট্রাক্টর স্টেডিয়ামে যাওয়ার আগে তিনি বিমানবন্দর থেকে সোজা পৌঁছন তাঁর বন্ধু ও বিশিষ্ট ব্যবসায়ী সুনীল শাহের সঙ্গে দেখা করতে। সেখানেই বিপত্তি ঘটে।

শুক্রবার মুম্বই থেকে গুজরাটের সুরাটে উড়ে গিয়েছিলেন বিগ-বি। কিন্তু সেখানে গিয়ে একেবারে অপ্রত্যাশিত একটি সমস্যার সম্মুখীন হতে হল অভিনেতাকে। ‘ইন্ডিয়ান স্ট্রিট প্রিমিয়ার লিগ’ (Indian Street Premier League)-এর উদ্বোধনী অনুষ্ঠানে যোগ দিতে সুরাটে যান অমিতাভ বচ্চন। বিমানবন্দর থেকে গিয়েছিলেন তাঁর বন্ধু তথা ব্যবসায়ী সুনীল শাহের সঙ্গে দেখা করতে। যিনি পাল এলাকার কাসা রিভেরা নামে এক বিলাসবহুল আবাসনে থাকেন সুনীল শাহ। বন্ধুর সঙ্গে দেখা সেরে বেরোনোর সময়ই বিগ বি’কে দেখতে ভিড় জমতে শুরু করে। মুহূর্তের মধ্যেই পরিস্থিতি নিয়ন্ত্রণের বাইরে চলে যায়।

আরও পড়ুন:মাত্র ৬ মিনিটের নাচের জন্য তামান্নার আকাশছোঁয়া পারিশ্রমিক

বিগ বি’কে দেখতে হুড়োহুড়ি পড়ে যায়। পরিস্থিতি এমন পর্যায়ে পৌঁছয় যে, উন্মত্ত অনুরাগীদের ভিড়ে শাহেনশার প্রাণ প্রায় ওষ্ঠাগত হওয়ার জোগাড়। অভিনেতা করজোরে থামার অনুরোধ করলেও কে শোনে কার কথা! এরপরই শুরু হয় ধাক্কাধাক্কি। যার ফলে আবাসনের প্রবেশপথের কাচ ভেঙে যায়। সেই ক্যামেরাবন্দি মুহূর্তের ভিডিওই বর্তমানে নেটভুবনে ভাইরাল। যা দেখে নিন্দায় সরব হয়েছেন অমিতাভ অনুরাগীদের একাংশ। নিরাপত্তারক্ষীরাও তাঁকে গাড়ি পর্যন্ত পৌঁছে দিতে যথেষ্ট বেগ পেতে থাকেন। হুড়োহুড়ির জেরে একাধিক ব্যক্তি আহত হয়েছেন বলেও জানা গিয়েছে।পরিস্থিতি সামাল দিতে পরে ঘটনাস্থলে পৌঁছয় পুলিশের একটি দল।

View this post on Instagram

A post shared by Viral Bhayani (@viralbhayani)

The post গুজরাটে হেনস্তার শিকার অমিতাভ! হুড়োহুড়ি-ধাক্কাধাক্কি, আহত একাধিক first appeared on KolkataTV.