BJP সরকারের মন্ত্রী হলেন বিশ্বজয়ী ক্রিকেটারের স্ত্রী

ওয়েব ডেস্ক: ছিলেন কংগ্রেসি পরিবারের বৌমা, হলেন বিজেপি (BJP) সরকারের মন্ত্রী। শুক্রবার গুজরাতের (Gujarat) মন্ত্রী (Minister) হিসেবে শপথ নিলেন রবীন্দ্র জাদেজার (Ravindra Jadeja) অর্ধাঙ্গীনি রিভাবা জাদেজা (Rivaba Jadeja)। বলা বাহুল্য, বর্তমান ভারতীয় দলে যেসব ক্রিকেটার খেলছেন, তাঁদের মধ্যে একমাত্র রবীন্দ্র জাদেজার স্ত্রীই জায়গা পেলেন কোনও রাজ্যের মন্ত্রীসভায়। তবে মেকানিক্যাল ইঞ্জিনিয়ার থেকে বিশ্বজয়ী ক্রিকেটারের স্ত্রী এবং তা থেকে বিধায়ক এবং মন্ত্রী- রিভাবার জীবনের এই যাত্রাকে কেউ কেউ অনুপ্রেরণা হিসেবেও বিচার করতে পারে।

রাজনীতির ময়দানে রিভাবার আত্মপ্রকাশ ঘটে ২০২২ সালে। প্রথমবার বিজেপির টিকিটে জামনগর উত্তর বিধানসভা কেন্দ্র থেকে প্রার্থী হন তিনি। সেই নির্বাচনেই তাঁকে মুখোমুখি হতে হয়েছিল পরিবারেরই কড়া বিরোধিতার। কংগ্রেসের প্রতি আনুগত্যের কারণে স্বামী রবীন্দ্র জাদেজার বাবা ও দিদির বিরুদ্ধে প্রকাশ্যে প্রচারে নামেন। এমনকি জাদেজার দিদি নয়না অভিযোগ করেছিলেন, রিভাবা নির্বাচনী ফায়দা তুলতে ‘জাদেজা’ পদবি ব্যবহার করছেন। তবে সমস্ত সমালোচনার জবাব দিয়েছিলেন ভোটের ময়দানেই, পঞ্চাশ হাজারেরও বেশি ভোটে জয়ী হন রিভাবা।

আরও পড়ুন: হিন্দু মহিলাদের জিমে যাওয়া নিয়ে বিতর্কিত মন্তব্য BJP বিধায়কের!

বিজয়ীর আসনে বসেও রিভাবাকে বহুবার কটাক্ষের সম্মুখীন হতে হয়েছে। কখনও পোশাক নিয়ে, কখনও বা স্বামীকে প্রকাশ্যে প্রণাম করার মতো ব্যক্তিগত মুহূর্ত নিয়ে সোশ্যাল মিডিয়ায় সমালোচনার ঝড় ওঠে। কিন্তু প্রতিবারই তিনি নিজের কাজ ও লক্ষ্যে অটল থেকেছেন। পাশে পেয়েছেন স্বামী রবীন্দ্র জাদেজাকেও, যিনি নিজেও পরে বিজেপির সঙ্গে যুক্ত হন।

#WATCH | BJP MLA Rivaba Jadeja takes oath as Gujarat Cabinet minister in Gandhinagar pic.twitter.com/mJzv53J2C0

— ANI (@ANI) October 17, 2025

রাজনীতিতে পা রাখার আগে রিভাবা ছিলেন মেকানিক্যাল ইঞ্জিনিয়ারিং-এর ছাত্রী। পেশাগত জীবনের পরিবর্তে তিনি বেছে নেন সমাজসেবার পথ। বিশেষত নারীদের ক্ষমতায়ন ও গ্রামীণ মহিলাদের উন্নয়নে তাঁর তৈরি ‘মাত্রুশক্তি চ্যারিটেবল ট্রাস্ট’ আজ গুজরাতে এক পরিচিত নাম। আজ থেকে তিনি হলেন রাজ্যের এক মন্ত্রীও।

দেখুন আরও খবর: